PAGE  
NYILVÁNOS


	Sülysáp Város Önkormányzata 

	POLGÁRMESTERÉTŐL 

	

	

	

	E L Ő T E R J E S Z T É S

	Sülysáp Város Önkormányzata Képviselő-testületének

	2021. december 16-án tartandó munkaterv szerinti ülésére

	4. napirendi ponthoz

	

	

	Tárgy:
	Általános iskolai felvételi körzethatárok véleményezése

	Készítette:
	Doma Bernadett testületi ügyintéző

	Jóváhagyta:
	dr. Tóth Krisztina jegyző 

	Véleményezi:
	HSZB

	Döntés módja:
	nyílt szavazás, egyszerű szótöbbség

	Mellékletek:
	Általános iskolai körzethatárok tervezete


Tisztelt Képviselő-testület!
A nemzeti köznevelésről szóló 2011. évi CXC. törvény 50. § (8) bekezdése értelmében tankerületi központ határozza meg és teszi közzé az általános iskolák felvételi körzetét. A felvételi körzetek megállapításához a tankerületi központnak be kell szereznie az érdekelt települési önkormányzatok véleményét.
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 24. § (1) bekezdése alapján „Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, az illetékes tankerületi központokat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről."

Az EMMI rendelet 24. § (1a) bekezdése alapján „A települési önkormányzat a véleményéről (...) február 15. napjáig tájékoztatja az illetékes tankerületi központot."

Ezek alapján a Ceglédi Tankerületi Központ véleményezés céljából megküldte az általános iskolai körzethatárok 2022/2023. tanévre vonatkozó tervezetét, amiben nem jelzett változást a korábbi határokhoz képest.

Módosítást mi sem javasolunk, viszont a településen időközben közterületek kerültek el- illetve átnevezésre, ezért ezeket javítottuk, pótoltuk a tervezetben, és a javaslatot már ezekkel a kiegészítésekkel terjesztjük a Képviselő-testület elé.
Mivel az elmúlt években nem érkezett kérés, panasz vagy kérés a jelenlegi körzethatárokkal kapcsolatosan, – az új közterület elnevezésekkel kiegészítve – javasolom a tervezett körzethatárok változatlan állapotban való jóváhagyását.
…/2021. (XII. 16.) ÖKT határozati javaslat

Sülysáp Város Önkormányzatának Képviselő-testülete a 20/2012. (VIII. 31.) EMMI rendelet 24. § (1) bekezdése alapján nyilatkozik, hogy a sülysápi általános iskolai feladatellátási helyeknek a Ceglédi Tankerületi Központ által a 2022/2023. tanévre javasolt felvételi körzethatáraival egyetért, azokkal kapcsolatosan módosításai javaslattal kíván élni.

Határidő: azonnal 

Felelős: polgármester

Sülysáp, 2021. december 10.

